ചാമ്പയ്ക്ക!!!!!: എല്ലാവര്‍ക്കും എന്‍റെ ജന്മദിനത്തിന്‍റെ ആശംസകള്!!\nഎല്ലാവര്‍ക്കും എന്‍റെ ജന്മദിനത്തിന്‍റെ ആശംസകള്!!\n1979,ജൂലായ് മാസം 27- തീയതി. മേനാച്ചേരി അന്തോണിയുടെ മകളും, മാളിയേക്കല് പാപ്പച്ചന് മകന് ജോര്‍ജ്ജ്ന്‍റെ ഭാര്യയുമായ മേരിക്ക് രാവിലെ ആറുമണിയോടെ പ്രസവവേദന ആരംഭിച്ചു.\nആ സമയം അവര് ഭര്‍തൃഗൃഹത്തില് അവിടുത്തെ പതിനഞ്ചോളം വരുന്ന അംഗങ്ങള്‍ക്കായുള്ള പ്രഭാതഭക്ഷണം തയ്യാറാക്കിക്കൊണ്ടിരിക്കുകയായിരുന്നു.\nമേരിയുടെ ഭര്‍ത്താവിനാല് ആ കുടുംബത്തിലേക്ക് യാതൊരുവിധത്തിലുമുള്ള പ്രയോജനങ്ങളും ലഭ്യമാകാത്തതിനാല് കുടുംബത്തിലെ എല്ലാ ജോലികളുടെയും ബാധ്യത ആ സാധു സ്ത്രീക്കായിരുന്നു. പുലര്‍ക്കാലംമുതല് പാതിരാവ്വരെ നീളുന്ന വിശ്രമമില്ലാത്ത ജോലികള്.\nഗര്‍ഭകാലത്തും അതിന് മാറ്റമൊന്നും ഉണ്ടായിരുന്നില്ല.\nഅസഹനീയമായ വേദനയാല് മേരി തൃശ്ശൂര് മെഡിക്കല്‍കോളേജില് എത്തിക്കപ്പെട്ടു. ഗര്‍ഭിണികളുടെ നീണ്ടവരിയുടെ അവസാനം വരാന്തയുടെ അരികുപറ്റി അവള് തളര്‍ന്ന് കിടന്നു.\nഇടയ്ക്കെപ്പോഴോ മെഡിക്കല്‍കോളേജിലെ ബാത്ത്റൂമിന്‍റെ വാതില്‍ക്കല്‍വരെ തനിയെ നടന്നെത്തിയ അവര് അവിടെ ബോധമറ്റു വീണു. അല്‍പ്പസമയത്തിന് ശേഷം ബാത്‌റൂമില് എത്തിയ മറ്റാരൊക്കെയോചേര്‍ന്ന് അബോധാവസ്ഥയില് കിടക്കുന്ന മേരിയെ ലേബര് റൂമില് എത്തിച്ചു.\nഡോക്ടറുടെ നിര്‍ദേശപ്രകാരം ഹലോജന് ലൈറ്റിന്‍റെ കനത്ത വെളിച്ചത്തിന് താഴെ, ഓപ്പറേഷന് ടേബിളില് കിടത്തപ്പെട്ട മേരി അധികം വൈകാതെതന്നെ പ്രസവിച്ചു.\nഇറുക്കിയടച്ച കുഞ്ഞിക്കണ്ണ് ഇടയ്ക്കിടെ ചിമ്മി തുറന്ന് ഞാന് ആദ്യമായി ഈ ലോകത്തെ കണ്ടു.\nമാളിയേക്കല് ജോര്‍ജ്ജ് ഭാര്യ മേരി എനിക്കമ്മയായി, എനിക്കറിയാവുന്ന ഏക ദൈവമായി.\nശെരിക്കും ഞാന് ജനിക്കില്ലായിരുന്നുവത്രേ..... കാരണം, എനിക്ക്മുന്‍പേ എന്‍റെ അമ്മയുടെ ഒരു പുത്രന് പ്രസവത്തില് മരണപ്പെട്ടിട്ടുണ്ട്. അവന്, എന്‍റെ ജേഷ്ട്ടന് ജീവനോടെ ഉണ്ടാകുമായിരുന്നെങ്കില് അമ്മ പ്രസവം നിര്‍ത്തുകയും, ആ അമ്മയുടെ മകനാവാനുള്ള ഭാഗ്യം എനിക്ക് നഷ്ട്ടപ്പെടുകയും ചെയ്യുമായിരുന്നു. അങ്ങിനെ എന്‍റെ ജനനത്തിനുമുന്‍പേ, എന്‍റെ ജനനത്തിനായ് ഒരു രക്തസാക്ഷി ജനിച്ചു.\nഇഡ്ഡലി എന്‍റെ പ്രിയ്യപ്പെട്ട ആഹാരമായിരുന്ന ബാല്യകാലത്തിലെ ഒരുനാള്, പുലര്‍ച്ചെ എന്നെ വിളിച്ചുണര്‍ത്തി കുളിപ്പിച്ച്, അധികം പഴയതല്ലാത്ത, കല്യാണങ്ങള്‍ക്കും മറ്റും പോകുമ്പോള് മാത്രം എന്നെ ധരിപ്പിക്കാറുള്ള ട്രൌസറും ഷര്‍ട്ടും ഇടുവിച്ച് അമ്മ എന്നെ പള്ളിയില് കൊണ്ടുപ്പോയി.\nഅവിടെനിന്നും തിരിച്ച്വരുമ്പോള് വീടിനടുത്തുള്ള സീതമ്മയുടെ ചായക്കടയില്‍നിന്നും എനിക്ക് ഇഡ്ഡലി വാങ്ങിത്തന്നു. രുചിയോടെ ഞാന് അത് കഴിച്ചുക്കൊണ്ടിരിക്കുന്നത് വാത്സല്ല്യപ്പൂര്‍വ്വം നോക്കിക്കൊണ്ടിരുന്ന അമ്മ, ഇടയ്ക്ക് എന്‍റെ മുടിയിഴകളില് തഴുകി മൂര്‍ദ്ധാവില് ചുംബിച്ച് പറഞ്ഞു,\n“ ഇന്നാണ് മോന് ജനിച്ചത്. മോന്‍റെ ബര്‍ത്ത്ഡേ!!”\nഅതായിരുന്നു എന്‍റെ ഓര്‍മ്മയില് എനിക്ക് ലഭിച്ച ആദ്യ ജന്മദിന സമ്മാനം.\nചെറുപ്പക്കാലത്ത് അമ്മയല്ലാതെ മറ്റാരും എന്‍റെ ജന്മദിനങ്ങള് ഓര്‍ത്തുവെയ്ക്കുകയോ, ആശംസനേരുകയോ ചെയ്യാറില്ലായിരുന്നു. അമ്മയുടേത് ആശംസ എന്നതിനപ്പുറം ഒരുതരം ഓര്‍മ്മപ്പെടുത്തല് ആയിരുന്നു. വളരുമ്പോള് ഏറ്റെടുക്കേണ്ട ഉത്തരവാദിത്വങ്ങളെകുറിച്ച്, ഞാന് മൂലം കുടുംബത്തിന് ഉണ്ടാകേണ്ട ഉയര്‍ച്ചകളെകുറിചെല്ലാമുള്ള ഓര്‍മപ്പെടുത്തല്.\nക്ഷണിക്കപ്പെട്ടിരുന്നുവെങ്കിലും, നാലാള്‍ക്ക്മുന്‍പാകെ ആത്മവിശ്വാസത്തോടെ പോയിനില്‍ക്കുവാന് സാധിക്കാവുന്ന തരത്തിലുള്ള വസ്ത്രമൊന്നും ഇല്ലാതിരുന്നതിനാല് പങ്കെടുക്കാനാകാതെ, വീടിന്‍റെ അരമതിലില് കയറി ഒരുഭാഗത്ത് കൂട്ടംകൂടിയിരിക്കുന്ന ഇരുട്ടിന്‍റെ മറവുപറ്റി നോക്കിക്കണ്ട, അയല്‍ക്കാരനായ സമ്പന്നപ്പുത്രന്‍റെ ബര്‍ത്ത്ഡേ പാര്‍ട്ടിയാണ് ഇത്തരത്തിലും ജന്മദിനങ്ങള് ഓര്‍ക്കപ്പെടാം എന്നെനിക്ക് പറഞ്ഞ്തന്നത്.\nപിറ്റേന്ന് അവനു ലഭിച്ച സമ്മാനങ്ങള് അല്‍പ്പം അഹങ്കാരത്തോടെ അവന് എനിക്ക്മുന്നില് പ്രദര്‍ശിപ്പിച്ചപ്പോഴാണ് എനിക്ക് ലഭിക്കാതെപ്പോയ സമ്മാനങ്ങളെകുറിച്ച് ഞാന് ബോധവാനായത്.\nതുടര്‍ന്നുവന്ന രണ്ട് വര്‍ഷങ്ങളില് എന്‍റെ ജന്മദിനം ഞാന് ഓര്‍ത്ത്‌വക്കുകയും, സമ്പന്നപ്പുത്രന്‍റെതു പോലെയുള്ള, അല്ലെങ്കില് ഏതാണ്ട് അതുപോലെയുള്ള ഒരു ബര്‍ത്ത്ഡേ ആഘോഷം എന്‍റെ പേരില് നടത്തണമെന്ന് വാശിപ്പിടിക്കുകയും ചെയ്തു.\nകുഞ്ഞുകുഞ്ഞു കള്ളികളോ, കൊച്ചുകൊച്ചു പൂക്കളോ നിറഞ്ഞ വര്‍ണ്ണകടലാസില് പൊതിഞ്ഞ പെട്ടികളില് ആരെങ്കിലുമെല്ലാം എനിക്കും സമ്മാനങ്ങള് നല്‍കുമെന്ന് ഞാന് പ്രതീക്ഷിച്ചു. രണ്ടും നടന്നില്ല.\nസ്കൂള് പഠനക്കാലത്ത് എന്‍റെ എല്ലാ ജന്മദിനത്തിനും സ്കൂള് അവധി ആയിരുന്നു, എനിക്ക് മാത്രം.\nസഹപാഠികളെല്ലാം അവരുടെ പിറന്നാള്‍ദിവസം പുതിയ ഉടുപ്പൊക്കെ ധരിച്ചുവന്ന് ക്ലാസ്സിലെ എല്ലാവര്‍ക്കും മിട്ടായി വിതരണം ചെയ്യുന്ന ഒരു ചടങ്ങ് നടക്കാറുണ്ടായിരുന്നു. പുതിയ ഉടുപ്പിനും, വിതരണം ചെയ്യുവാനുള്ള മിട്ടായിക്കും സ്കോപ്പില്ലാതതിനാല് പിറന്നാള്‍ദിനത്തില് ഞാന് സൌകര്യംപ്പോലെ വീട്ടിലിരിക്കും.\nഅമ്മക്ക് ശേഷം ആദ്യമായി എനിക്ക് പിറന്നാള് ആശംസ നേര്‍ന്നതും, മധുരം നല്‍കിയതും മറ്റൊരു മേരിയായിരുന്നു, വീടിനടുത്തുള്ള കൊച്ചുമേരി ചേച്ചി. സ്റ്റെഫി ഗ്രാഫ് എന്നാണ് അവരെ നാട്ടിലെ ചെറുപ്പക്കാര് വിളിച്ചിരുന്നത്.\nമേരിചേച്ചി കാഴ്ച്ചയില് ഏതാണ്ട് സ്റ്റെഫിഗ്രാഫ്നെ പോലെയായിരുന്നു. അവര് സ്റ്റെഫിഗ്രാഫ്നേക്കാള് സുന്ദരിയും ആയിരുന്നു.\nമേരി ചേച്ചിയുടെ മകന്‍റെ സുഹൃത്ത് എന്നനിലയില് ആ വീട്ടില് എനിക്ക് തികഞ്ഞ സ്വാതന്ത്രവും, കുടുംബാംഗങ്ങളുമായി വളരെ അടുത്ത ആത്മബന്ധവും ഉണ്ടായിരുന്നു.\nഎന്‍റെ പതിനേഴാമത്തെതോ, പതിനെട്ടാമത്തേതോ ജന്മദിനംനാള് മേരിച്ചേച്ചി എന്നെ അവരുടെ വീട്ടിലേക്ക് ക്ഷണിച്ചു. വാങ്ങിവച്ചിരുന്ന വലിയ പ്ലംകേക്കില് അവര് തെളിച്ചുതന്ന തിരി എന്നെക്കൊണ്ട് ഊതിക്കെടുത്തിച്ചു. ചുവന്ന റിബണ് കെട്ടിയ സ്റ്റെയിന്‍ലെസ്സ് സ്റ്റീലിന്‍റെ കത്തി ഉപയോഗിച്ച് ആ കേക്ക് ഞാന് മുറിച്ചെടുക്കുമ്പോള് മേരിചേച്ചിയും, ഭര്‍ത്താവും, എന്നെക്കാള് ഒന്നോ രണ്ടോ വയസ്സിനുമാത്രം ഇളയതായ അവരുടെ മകളുംചേര്‍ന്ന് എനിക്ക് വേണ്ടി ഹാപ്പി ബര്‍ത്ത്ഡേ പാടി. അതായിരുന്നു ഈ മുപ്പത്തിരണ്ട് വര്‍ഷത്തിനിടക്ക്നടന്ന എന്‍റെ ഏറ്റവും ലാവിഷായ പിറന്നാള് ആഘോഷം.\nകൊച്ചുമേരി ചേച്ചിയുടെ മരണവാര്‍ത്ത അറിഞ്ഞതിന്ശേഷം കാണുന്ന ഓരോ പ്ലം കേക്കും എന്നെ ആ ജന്മദിനത്തിലേക്ക് കൂട്ടിക്കൊണ്ട് പോകാറുണ്ട്.\nഇങ്ങനെ, പ്രതീഷിച്ചവരില്‍നിന്നും ആശംസകളും വര്‍ണ്ണക്കടലാസില് പൊതിഞ്ഞ സമ്മാനങ്ങളും ഓരോവര്‍ഷവും ലഭിക്കാതെവന്നതിനാല് ക്രമേണ ഇത്തരം കാര്യങ്ങളെല്ലാം വെറും ബൂര്‍ഷ്വാ സങ്കല്‍പ്പങ്ങള് ആണെന്ന് ഞാന് സ്വയം വിശ്വസിക്കാനും മറ്റുള്ളവരെ വിശ്വസിപ്പിക്കാനും തുടങ്ങി.\nലഭിക്കാതെവരുമ്പോഴുള്ള ദുഖം ഒഴിവാക്കുന്നതിനായി ഞാന് ജന്മദിനങ്ങളെ മനപ്പൂര്‍വ്വം മറക്കുവാന് തുടങ്ങി, എന്‍റെയും മറ്റുള്ളവരുടെയും.\nഅത്തരത്തിലൊരു മറവിക്കാരണം ബംഗ്ലൂര് ജീവിതത്തിനിടക്ക് ലഭിച്ച കെനിയക്കാരിയുമായുള്ള പ്രണയം പ്രണയമോചനത്തില് കലാശിക്കുമായിരുന്നു. അവളുടെ നാട്ടിലെ ബര്‍ത്ത്ഡേ വിശേഷങ്ങള്, അവളുടെ ബര്‍ത്ത്ഡേക്കും കുറേ നാളുകള്‍ക്ക്മുന്‍പേ അവള് മനോഹരമായി വര്‍ണ്ണിക്കാറുണ്ടായിരുന്നു. ഒപ്പംത്തന്നെ, ബര്‍ത്ത്ഡേക്ക് അവളെ വളരെ സന്തോഷപ്പൂര്‍വ്വം വിഷ് ചെയ്യണമെന്നും, ചെറുതാണെങ്കിലും ഒരു ഗിഫ്റ്റ് അവള്‍ക്ക് നല്‍കണമെന്നും എന്നെ ഓര്‍മിപ്പിക്കാറും ഉണ്ടായിരുന്നു. പക്ഷെ, ആ ദിവസം എത്തിയപ്പോള് ഞാന് അത് മറന്നു.\nആ ഒരൊറ്റ കാരണത്താല് അവള്‍ക്ക് എന്നോട് എത്രത്തോളം വെറുപ്പ്‌തോന്നിയെന്ന് അവളുടെ കൂട്ടുക്കാരി ബര്‍ത്ത്ഡേയുടെ പിറ്റേന്ന് വിളിച്ച്പറഞ്ഞപ്പോഴാണ് ഞാന് അറിഞ്ഞത്.\nഞങ്ങള് മലയാളികള് ഒരിക്കലും, പ്രിയ്യപ്പെട്ടവര്‍ക്ക് അവരുടെ ജന്മദിനത്തിന്‍റെ അന്ന് ആശംസകള് നെരാറില്ലെന്നും പിറ്റേന്ന് വൈകീട്ട് ഏഴുമണിക്ക് വെടിക്കെട്ടോടുക്കൂടിയാണ് ആശംസകള് അര്‍പ്പിക്കാറുഎന്ന് ഞാന് കൂട്ടുക്കാരിയെ പറഞ്ഞു ബോധ്യപ്പെടുത്തി.\nബര്‍ത്ത്ഡേ ആഘോഷിക്കുന്ന പ്രിയ്യപ്പെട്ട വ്യക്തിയില് പോയവര്‍ഷത്തില് സന്നിവേശിച്ചിരിക്കാന് ഇടയുള്ള ഭൂത, പ്രേതാധി പിശാചുക്കളെ ഓടിക്കാനാണ് വെടിക്കെട്ട് നടത്തുന്നതെന്നും, അതിനാല് വൈകീട്ട് കൃത്യം ഏഴുമണിക്ക് എന്‍റെ കാമുകിയെ ഫ്ലാറ്റിന്‍റെ ടെറസ്സില് എത്തിക്കണമെന്നും ഞാന് കൂട്ടിക്കാരിയെ ചുമതലപ്പെടുത്തി.\nഅഞ്ഞൂറ് രൂപയ്ക്കു വാങ്ങിയ ഒരുപ്പെട്ടി ചൈനീസ് അമിട്ട് വൈകീട്ട് കൃത്യം ഏഴുമണിക്ക്ത്തന്നെ നല്ല ഗംഭീരമായി പൊട്ടി. മാനത്ത് നിറഞ്ഞ ആ വര്‍ണ്ണവെളിച്ചത്തിന് താഴെ നിന്നുക്കൊണ്ട് ഞാന് അവള്‍ക്ക് ബര്‍ത്ത്ഡേ ആശംസകള് നേര്‍ന്നു. കൂട്ടുക്കാരിയുടെ സാമിപ്യത്തില്‍ത്തന്നെ ലാവിഷ്ആയി ഒരു കിസ്സും കൊടുത്തു. കാമുകി ഹാപ്പി, അവളുടെ കൂട്ടുക്കാരി ഹാപ്പി, ഞാന് ഡബിള് ഹാപ്പി. അവളുടെ ബര്‍ത്ത്ഡേനാള് പകല് മുഴുവന് സെന്‍റ്. ജോന്‍സ് പള്ളിയില് പോയി അവള്‍ക്ക് വേണ്ടി പ്രാര്‍ഥിക്കുകയായിരുന്നു എന്നുക്കൂടെ അല്‍പ്പം സെന്റി കലര്‍ത്തി ഞാന് പറഞ്ഞപ്പോള്.... പിന്നീടുള്ള കുറെ നാളുകള് ജീവിതം ജിങ്കാ ലാ ലാ .\nഇന്നലെ എനിക്ക് മുപ്പത്തിരണ്ട് വയസ്സ് തികഞ്ഞു. ഒരുപാട്പേര് ആശംസകള് അറിയിച്ചു. എല്ലാവര്ക്കും നന്ദി.\nഓരോ വയസ്സ് കൂടുംതോറും എനിക്കും കുടുംബത്തിനും പുരോഗതിമാത്രമേ സംഭവിച്ചിട്ടുള്ളൂ. പിതാവായ ദൈവത്തിന്‍റെ മഹത്ത്വം!!\nജീവനും ആയുസ്സും നല്‍കിയ യാഹോവക്കും, ജീവിക്കാന് കരുത്ത് നല്‍കിയ അമ്മയ്ക്കും, ജീവിക്കാന് പ്രേരിപ്പിക്കുന്ന സ്നേഹിതര്‍ക്കും, കാലിടറിയപ്പോള് താങ്ങായിനിന്ന ലോലിതക്കും, സ്വപ്നങ്ങളെ സാക്ഷാത്ക്കരിക്കുവാന് പ്രതീക്ഷ നല്‍കിയ ബിജു കര്‍ണ്ണനും എന്‍റെ ഹൃദയം പകുത്തെടുത്ത നന്ദി.\nഈ പോസ്റ്റ് ഇഷ്ട്ടായോ??? ആയെങ്കില് ഒരു സഹായം അഭ്യര്‍ത്ഥിക്കുന്നു, എഴുതുന്ന ഓരോ പോസ്റ്റുകളും കൂടുതല് സുഹൃത്തുക്കള് വായിക്കുമ്പോള് വല്ലാത്ത സന്തോഷവും വീണ്ടും എഴുതുവാനുള്ള പ്രചോദനവും ഉണ്ടാകാറുണ്ട്.\nതാങ്കള്‍ക്കു സാധിക്കുമെങ്കില്, ഈ പോസ്റ്റ് ഫേസ്ബുക്ക് ലോ, ഗൂഗിള് പ്ലസ് ലോ ഒന്ന് ഷെയര് ചെയ്യാമോ...??? സഹായിക്കുമെന്ന് പ്രതീക്ഷിച്ചുക്കൊണ്ട്, ഒരുപാട് ഇഷ്ട്ടത്തോടെ, നിറഞ്ഞ സ്നേഹത്തോടെ ബിജു ജോര്‍ജ്.\n~ex-pravasini* 28 July 2011 at 19:39\nആദ്യം തന്നെ എന്‍റെ ഹൃദയം നിറഞ്ഞ ജന്മദിനാശംസകള്...!!\nസങ്കടത്തിന്റെ ഒരു കടല് തന്നെ കണ്ടു കുഞ്ഞുനാളിലെ ജന്മദിനങ്ങളില്..\nവായിച്ചു കണ്ണ് നിറഞ്ഞു.\nഅവസാനത്തെ വെടിക്കെട്ടില് ചിരിപൊട്ടി.\nപിന്നെ ലോലിത ഭാര്യ ആയിരിക്കും അല്ലെ..\nരമേശ് അരൂര് 29 July 2011 at 00:49\nmayflowers 29 July 2011 at 08:09\nപഞ്ചാരകുട്ടന്-malarvadiclub 29 August 2011 at 17:37\nഅപ്പോള് ലോലിത എന്ന് പറയുന്നത് ആ കെനിയക്കാരി ആണോ?\nAnu 12 September 2011 at 12:11\nവൈകിയെങ്കിലും നന്മ നിറഞ്ഞ സന്തോഷം നിറഞ്ഞ സ്നേഹം നിറഞ്ഞ പിറന്നാള് ആശംസകള് ....... :)\nLakshmi Suresh 12 November 2011 at 21:06\nUnclente blogugalil ennikk eettavum kooduthal ishtappettath ithanu...\nSIJO RAJU 15 February 2012 at 01:08\npeter 15 February 2012 at 22:08\nഒരു വിധം എല്ലാ ഇടത്തരം കുടുംബങ്ങളിലും ഇതുപോലെ തന്നെയാണ്,പക്ഷെ താന്കള് അത് വളരെ രസകരമായ രീതിയില്,വികാര ഭരിതമായി അവതരിപ്പിച്ചു....ആശംസകള്\nAnonymous 22 February 2012 at 16:17\nvettathan 17 March 2012 at 22:19\nഇന്നെന്‍റെ 62ആം ജന്മദിനമാണ്.രാവിലെ മക്കള് വിളിച്ച് ആശംസകള് പറഞ്ഞു.മക്കള് കൊണ്ടുവന്ന കേക്ക് മുറിച്ചു,ഉച്ചയ്ക്ക് പായസം ചേര്‍ന്ന സദ്യ.മക്കളുടെ വക ഷര്‍ട്ടുകള്.ഞങ്ങളുടെ വീട്ടില് ജന്മദിനങ്ങള് ഇങ്ങനെയാണ്.ഒരു ഇഡ്ഡലിപോലും നല്ലൊരു ജന്മദിന സമ്മാനമാണ്.\nAnonymous2January 2014 at 18:10\nചേട്ടന് ഇപ്പൊ എന്താ എഴുതാത്തത്? ഇടക്കിടക്ക് ചാമ്പക്കയില് എത്തി നോക്കാറുണ്ട്... പക്ഷെ പുതിയ പോസ്ടുകളൊന്നും കാണുകയുണ്ടായില്ല.. അതാ ഒന്ന് കംമെന്റിയെക്കാം എന്ന് കരുതിയത്... ഉടനെ പുതിയ പോസ്റ്റുകള് പ്രതീക്ഷിക്കുന്നു.. നന്ദി.. നമസ്കാരം :)


US imposes travel restrictions after report of first Corona death | ആദ്യത്തെ കൊറോണ വൈറസ് മരണം; യാത്രാ നിയന്ത്രണങ്ങള് ഏര്‍പ്പെടുത്തി അമേരിക്ക - Malayalam Oneindia\nUpdated: Sun, Mar 1, 2020, 13:02 [IST]\nവാഷിംഗ്ടണ്: രാജ്യത്തെ ആദ്യ കൊറോണ മരണം വാഷിംഗ്ടണില് നിന്നും റിപ്പോര്‍ട്ട് ചെയ്ത സാഹചര്യത്തില് യാത്രാ നിയന്ത്രണങ്ങള് ഏര്‍പ്പെടുത്തി അമേരിക്കന് പ്രസിഡന്റ് ഡോണാള്‍ഡ് ട്രംപ്. ഇറാനില് നിന്ന് അമേരിക്കയിലേക്ക് വരുന്നവര്‍ക്കും ദക്ഷിണ കൊറിയയിലെയും ഇറ്റലിയിലെയും ചില പ്രദേശങ്ങളിലേക്ക് യാത്ര ചെയ്യുന്നവര്‍ക്കുമാണ് വിലക്ക് ഏര്‍പ്പെടുത്തിയത്. അമേരിക്കയില് നിന്നും കൂടുതല് കേസുകള് റിപ്പോര്‍ട്ട് ചെയ്യാന് സാധ്യതയുണ്ട്. എന്നാല് പൂര്‍ണ്ണ ആരോഗ്യമുള്ള വ്യക്തികള്‍ക്ക് പെട്ടെന്ന് സുഖം പ്രാപിക്കാന് സാധിക്കും. അതിനാല് ആരും പരിഭ്രാന്തരാകേണ്ടതില്ലെന്നും ട്രംപ് ജനങ്ങളോട് അഭ്യര്‍ത്ഥിച്ചു. 15 പേരാണ് യുഎസില് ഇതുവരെയായി കൊറോണ വൈറസ് ബാധയില് നിന്ന് മോചിതരായത്.\nജനങ്ങള് പരിഭ്രാന്തരാകേണ്ട കാര്യമില്ലെന്നും ഏത് അടിയന്തര സാഹചര്യം നേരിടാനും രാജ്യം തയ്യാറാണെന്നും ട്രംപ് പത്രസമ്മേളനത്തില് അറിയിച്ചു. കഴിഞ്ഞ 14 ദിവസത്തിനിടെ ഇറാനിലേക്ക് പോയ വിദേശ പൗരന്മാര്‍ക്ക് യുഎസിലേക്ക് തിരികെ പ്രവേശനം നിഷേധിക്കാന് ട്രംപ് അനുമതി നല്‍കിയതായി പത്രസമ്മേളനത്തില് പങ്കെടുത്ത വൈസ് പ്രസിഡന്റ് മൈക്ക് പെന്‍സ് പറഞ്ഞു. കൊറോണ വൈറസിന്റെ റിപ്പോര്‍ട്ടുകള് പുറത്തു വന്ന ദക്ഷിണ കൊറിയയിലേക്കും ഇറ്റലിയിലേക്കും യാത്ര ചെയ്യരുതെന്നും അമേരിക്ക പൗരന്മാരോട് നിര്‍ദ്ദേശിച്ചു. കൊറോണ വൈറസിനെതിരായ പോരാട്ടത്തില് ഭരണകൂടത്തിന്റെ ശ്രമങ്ങള്‍ക്ക് നേതൃത്വം നല്‍കാന് വൈസ് പ്രസിഡന്റിനെയാണ് ട്രംപ് ഏര്‍പ്പെടുത്തിയിരിക്കുന്നത്.\nഅമേരിക്കയില് ഇതുവരെ 22 കൊറോണ വൈറസ് കേസുകള് റിപ്പോര്‍ട്ട് ചെയ്തതായി സെന്റര് ഫോര് ഡിസീസ് കണ്‍ട്രോള് ഡയറക്ടര് റോബര്‍ട്ട് റെഡ്ഫീല്‍ഡ് പറഞ്ഞു. സര്‍ക്കാരിലെ വിവിധ വിഭാഗങ്ങള് കൊറോണ വെറസിനെതിരെ പ്രവര്‍ത്തിക്കുന്നതായി ട്രംപ് പറഞ്ഞു. വളരെയധികം പരീക്ഷണം നടക്കുന്ന ഒരു ഘട്ടത്തിലൂടെയാണ് ഇപ്പോള് കടന്നു പോകുന്നത്. പക്ഷേ കാര്യങ്ങളില് വളരെയധികം പുരോഗതി കൈവരിച്ചിട്ടുണ്ട്. കൊറോണയുടെ പശ്ചാത്തലത്തില് തന്റെ ഭരണകൂടമാണ് ഏറ്റവും മികച്ച നടപടി സ്വീകരിച്ചതെന്നും അദ്ദേഹം അവകാശപ്പെട്ടു.\ncoronavirus us disease donald trump travel ban death കൊറോണവൈറസ് യുഎസ് മരണം ഗതാഗതം\nUS imposes travel restrictions after report of first Corona death


'ആ നിമിഷത്തില് ഞാന് ഞെട്ടിപ്പോയി, പരിസരം മറന്ന് കമ്മിന്‍സിനെ കെട്ടിപ്പിടിച്ചു' | Pat Cummins’ fiancee Becky Boston narrates their proposal story\n'ആ നിമിഷത്തില് ഞാന് ഞെട്ടിപ്പോയി, പരിസരം മറന്ന് കമ്മിന്‍സിനെ കെട്ടിപ്പിടിച്ചു'\nFeb 10, 2020, 06:16 PM IST\nകുറച്ചു ദിവസങ്ങള്‍ക്ക് മുമ്പാണ് കമ്മിന്‍സ്, ബെക്കിയെ ജീവിതത്തിലേക്ക് ക്ഷണിച്ചത്\nPat Cummins and Becky Boston Photo Courtesy: Instagram\nമെല്‍ബണ്: ഓസ്‌ട്രേലിയയുടെ പേസ് ബൗളര് പാറ്റ് കമ്മിന്‍സ് വിവാഹിതാനാകാന് ഒരുങ്ങുകയാണ്. ഓണ്‍ലൈന് സ്‌റ്റോര് നടത്തുന്ന ഇംഗ്ലീഷുകാരിയായ ബെക്കി ബോസ്റ്ററാണ് കമ്മിന്‍സിന്റെ വധു. ഏറെക്കാലയമായി ഇരുവരും പ്രണയത്തിലാണ്.\nകുറച്ചു ദിവസങ്ങള്‍ക്ക് മുമ്പാണ് കമ്മിന്‍സ്, ബെക്കിയെ ജീവിതത്തിലേക്ക് ക്ഷണിച്ചത്. പ്രൊപ്പോസ് ചെയ്തപ്പോള് സമ്മാനിച്ച മോതിരം അണിഞ്ഞുള്ള ബെക്കിയുടെ ചിത്രം കമ്മിന്‍സ് ഇന്‍സ്റ്റഗ്രാമില് പങ്കുവെയ്ക്കുകയും ചെയ്തിരുന്നു.\nRead More: ബുംറയുടെ പ്രകടനത്തില് ആശങ്ക പ്രകടിപ്പിച്ച് വിവിഎസ് ലക്ഷ്മണ്\nഓസ്‌ട്രേലിയയിലെ ഒരു പിക്‌നിക് സ്‌പോട്ടില്‍വെച്ചായിരുന്നു കമ്മിന്‍സിന്റെ പ്രൊപ്പോസല്. ആ ദിവസത്തെ മനോഹരം എന്നാണ് ബെക്കി വിശേഷിപ്പിച്ചത്. കമ്മിന്‍സിനൊപ്പം അവിടെയെത്തിയപ്പോള് പ്രൊപ്പോസലിന്റെ ഒരു സൂചനയും ലഭിച്ചിരുന്നില്ലെന്നും ബെക്കി പറയുന്നു.\n'എന്നേയും കൂട്ടി കമ്മിന്‍സ് ഒരു പിക്‌നിക് സ്‌പോട്ടില് പോയി. ഇങ്ങനെ ഒരു പ്രൊപ്പോസലിന്റെ ഒരു സൂചനയും എനിക്ക് ലഭിച്ചിരുന്നില്ല. കമ്മിന്‍സ് ഒരു ഷാംപെയ്ന് ബോട്ടില് പുറത്തെടുത്തപ്പോള് എനിക്കെന്തോ സംശയം തോന്നി. പെട്ടെന്നുതന്നെ മുട്ടുകുത്തിയിരുന്ന് കമ്മിന്‍സ് എന്റെ നേരെ മോതിരം നീട്ടി എന്നെ വിവാഹം ചെയ്യാമോ? എന്ന് ചോദിച്ചു. അതു വളരെ റൊമാന്റിക് ആയിരുന്നു. ആദ്യം ഞെട്ടിയ ഞാന് ഒന്നും ആലോചിക്കാതെ, പരിസരം മറന്ന് കമ്മിന്‍സിനെ കെട്ടിപ്പിടിച്ചു.' ആ ദിവസം ബെക്കി ഓര്‍ത്തെടുക്കുന്നു.\nContent Highlights: Pat Cummins’ fiancee Becky Boston narrates their proposal story\nവിവാഹത്തലേന്ന് പ്രതിശ്രുത വധു വിളിച്ചുവരുത്തി; മുന്‍ഭാര്യമാരുടെ പരാതിയില് 'വരന്' പിടിയിലായി\n'പേര് ആതിര, പുനര്‍വിവാഹത്തിന് താത്പര്യം'; മാട്രിമോണി സൈറ്റില് വ്യാജ പ്രൊഫൈലുണ്ടാക്കി പണം തട്ടി\nക്ലര്‍ക്ക് പറയുന്നു... സ്മിത്തല്ല ഓസ്‌ട്രേലിയയുടെ ക്യാപ്റ്റന്


Rahul Gandhi launches election campaign in Kerala | അധികാരത്തിലെത്തിയാല് വനിതാ സംവരണവും മിനിമം വേതനവും വാഗ്ദാനം ചെയ്ത് രാഹുല് ഗാന്ധി | Mangalam\nMonday, May 20, 2019 Last Updated 56 Min 25 Sec ago English Edition\nThursday 14 Mar 2019 07.48 PM\nകോഴിക്കോട്: ബി.ജെ.പിയേയും സി.പി.എമ്മിനേയും ഒരുപോലെ വിമര്‍ശിച്ച് കോണ്‍ഗ്രസ് അധ്യക്ഷന് രാഹുല് ഗാന്ധി. സി.പി.എമ്മും ബി.ജെ.പിയും കേരളത്തില് അക്രമത്തിന്റെ പാതയാണ് സ്വീകരിക്കുന്നതെന്ന് രാഹുല് ഗാന്ധി ആരോപിച്ചു. രണ്ട് പാര്‍ട്ടികളും അക്രമത്തിന്റെ പാത സ്വീകരിച്ചപ്പോള് കോണ്‍ഗ്രസ് സമാധാനപാത സ്വീകരിച്ചുവെന്നും രാഹുല് ഗാന്ധി അവകാശപ്പെട്ടു. കോഴിക്കോട് കോണ്‍ഗ്രസ് പ്രചരണം ഉദ്ഘാടനം ചെയ്തുകൊണ്ട് സംസാരിക്കുകയായിരുന്നു രാഹുല് ഗാന്ധി.\nപ്രധാനമന്ത്രി മോഡി രാജ്യത്തെ കേള്‍ക്കുന്നില്ലെന്ന് രാഹുല് ഗാന്ധി കുറ്റപ്പെടുത്തി. സ്വന്തം മന് കി ബാത്ത് പറയുകയല്ല പ്രധാനമന്ത്രിയുടെ ജോലി. കഴിഞ്ഞ അഞ്ച് വര്‍ഷം കേട്ടത് ഒരാളുടെ ശബ്ദം മാത്രമാണ്. മന്ത്രിമാരോടോ സ്ഥാപനങ്ങളോടോ ജനങ്ങളോടോ ഒന്നും ആലോചിക്കുന്നില്ല. ജനങ്ങള്‍ക്കൊപ്പം നില്‍ക്കേണ്ട സ്ഥാപനങ്ങളെ മോഡി പിടിച്ചടക്കി. ഇന്ത്യ എന്തു ചെയ്യണമെന്ന് ബി.ജെ.പി പറയുന്നുവെന്നും രാഹുല് കുറ്റപ്പെടുത്തി.\nകോണ്‍ഗ്രസ് അധികാരത്തില് എത്തിയാല് എല്ലാവര്‍ക്കും മിനിമം വരുമാനം ഉറപ്പാക്കും. വനിതാ സംവരണം നടപ്പിലാക്കും സര്‍ക്കാര് ജോലിയില് 33 ശതമാനം വനിതാ സംവരണം നടപ്പിലാക്കും. പാവപ്പെട്ട കുട്ടികള്‍ക്ക് ഉന്നത വിദ്യാഭ്യാസം റപ്പാക്കുമെന്നും രാഹുല് ഗാന്ധി വാഗ്ദാനം ചെയ്തു.\nരാജ്യത്തെ എല്ലാ സ്ഥാപനങ്ങളും മോഡി തകര്‍ത്തു. ജനങ്ങളാണ് യഥാര്‍ത്ഥ യജമാനന്‍മാര്. അവര്‍ക്ക് വേണ്ടിയാണ് കോണ്‍ഗ്രസ് പ്രവര്‍ത്തിക്കുന്നത്. ഇന്ത്യയില് കോണ്‍ഗ്രസ് ഉള്‍പ്പെടെയുള്ള പ്രതിപക്ഷ പാര്‍ട്ടികളും ബി.ജെ.പി ആര്.എസ്.എസ് സഖ്യവും തമ്മിലുള്ള പോരാട്ടമാണ് ലോക്‌സഭാ തിരഞ്ഞെടുപ്പില് നടക്കുന്നതെന്നും രാഹുല് കൂട്ടിച്ചേര്‍ത്തു.


അഖിലേന്ത്യാ പ്രസിഡന്റ് സംസ്ഥാനപ്രസിഡന്റിനെക്കണ്ടാല് എഴുന്നേറ്റുനിന്ന് മുണ്ടിന്റെ മടക്കിക്കുത്ത് അഴിച്ചിടുന്ന ഏകപാര്‍ട്ടിയാണ് ഇന്ത്യന് യൂണിയന് മുസ്‌ലിംലീഗ്. ചിലപ്പോഴെല്ലാം ലീഗിന്റെ അഖിലേന്ത്യാ പ്രസിഡന്റുമാര് ആ നടപടിക്രമം മറന്നുപോകാറുണ്ടെന്ന് മാത്രം. സംസ്ഥാനനേതൃത്വത്തിലുള്ള സകലരും വിശാലമനസ്‌കരായതിനാല് ഒന്നുരണ്ടുവട്ടമൊക്കെ ആ മറവി സഹിക്കും. ക്ഷമയ്‌ക്കുമുണ്ടല്ലോ പരിധി. അറിവില്ലായ്‌മ ആവര്‍ത്തിച്ചാല് ആളുടെ കിടപ്പ് പാര്‍ട്ടിക്ക് പുറത്താവും. വേറെ ശിക്ഷയൊന്നുമില്ല.\nഒരു തരത്തില് നോക്കിയാല് ജി.എം.ബനാത്ത്‌വാല ഭാഗ്യവാനാണ്. പഴയ പ്രസിഡന്റ് ഇബ്രാഹിം സുലൈമാന് സേട്ടിന് അവസാനകാലത്ത് കിട്ടിയ ശിക്ഷ ബനാത്ത്‌വാലയ്‌ക്കു വാങ്ങേണ്ടിവന്നില്ല. ബാബ്‌റി മസ്‌ജിദ് തകര്‍ക്കപ്പെട്ടതില് പ്രതിഷേധിച്ച് കേരളമന്ത്രിസഭയില് നിന്നും മുന്നണിയില്‍നിന്നും ഒഴിയണമെന്നായിരുന്നു സേട്ടിന്റെ നിലപാട്. വേണ്ടെന്ന് സംസ്ഥാനലീഗും തീരുമാനിച്ചു. സേട്ട് ഒടക്കിനിന്നു. സംസ്ഥാനനേതൃത്വത്തിന് വഴങ്ങാത്ത അഖിലേന്ത്യാനേതൃത്വമോ, എങ്കില് കടക്കിന് പുറത്ത് എന്നായി സംസ്ഥാനലീഗ്. സേട്ടുസാഹിബ് അങ്ങനെ പുറത്തായി. പിന്നെ അകത്തായതേ ഇല്ല.\nബനാത്ത്‌വാലയ്‌ക്കും ഇതേ തെറ്റിദ്ധാരണയുണ്ടായി. കേന്ദ്രനയം തീരുമാനിക്കേണ്ടത് അഖിലേന്ത്യാനേതൃത്വമാണെന്ന് അദ്ദേഹം ധരിച്ചുവെച്ചിരിക്കുന്നു. വേറെ അനിസ്‌ലാമിക ശൈത്താന് പാര്‍ട്ടികളില് അതാണ് രീതിയെന്നുവെച്ച് ലീഗ് അതു പിന്തുടരേണ്ടതില്ലല്ലോ. അഖിലേന്ത്യന് പ്രശ്‌നവും ആഗോളപ്രശ്‌നവുമൊക്കെ തീരുമാനിക്കാന് കഴിയുന്ന നേതൃത്വം കൊടപ്പനക്കലുണ്ട്. അത്യാവശ്യം വല്ല ഉപദേശവും കൊടുക്കണമെങ്കില് അത് കൊടുക്കാനുള്ള ആളും സമീപത്ത് തന്നെയുണ്ട്. അഖിലേന്ത്യാപ്രസിഡന്റ് ബേജാറാകേണ്ട കാര്യമൊന്നുമില്ല.\nകേന്ദ്രം ആണവക്കരാറില് ഒപ്പിടുകയാണെങ്കില് ലീഗ് പ്രതിനിധി കേന്ദ്രമന്ത്രിസഭയില് നിന്ന്‌് രാജിവെക്കണമെന്ന് ബനാത്ത്‌വാല കുറിപ്പെഴുതിവെച്ചിരുന്നുവത്രെ. അദ്ദേഹം അന്തരിച്ചതിന് ശേഷമാണ് ചില ദുഷ്‌ടന്മാര് ആ രേഖയെടുത്ത് പരസ്യപ്പെടുത്തിക്കളഞ്ഞത്. നേരത്തെയായിരുന്നെങ്കില് അങ്ങേരെക്കൊണ്ടുതന്നെ അത് നിഷേധിപ്പിക്കാമായിരുന്നു. ഇനിയത് സാധിക്കില്ല. അല്ലെങ്കിലും ഇങ്ങനെ ചില തെറ്റായ പ്രവണതകള് മുംബൈയിലും ഡല്‍ഹിയിലും ജീവിക്കുന്ന നേതാക്കള്‍ക്ക് ഉണ്ടാകാറുണ്ട്. വിശാലസാഗരങ്ങളല്ലേ ആ നഗരങ്ങള്. അവര്‍ക്ക് ബാബ്‌റി മസ്‌ജിദും ആണവക്കരാറും ഇറാഖും അഫ്‌ഗാനിസ്‌താനുമൊക്കെയാണ് വലിയസംഗതികള്. നമ്മുടെ മലപ്പുറം കേരള കിണറ്റിലെ കാര്യത്തെക്കുറിച്ച് ഒരു ചിന്തയും അവര്‍ക്കുണ്ടാകാറില്ല. നമുക്ക് നമ്മുടെ ലോകമല്ലേ വലുത് ? പൊട്ടക്കിണറും ശാന്തസമുദ്രമാണെന്നാണ് അവരുടെ വിചാരം.\nദുര്‍ന്നടപ്പ് അവസാനിപ്പിക്കാന് ബനാത്ത്‌വാലയ്‌ക്ക് നേരത്തെതന്നെ അന്ത്യശാസനം നല്‍കിയിരുന്നതാണ്. കേരളത്തില് നിന്ന് പോയാണല്ലോ അദ്ദേഹം പാര്‍ലമെന്റില് സിംഹഗര്‍ജനം നടത്താറുള്ളത്. ഇവിടെയൊരു ചാവടിയന്തരത്തിന് പോലും വരാത്തവാലയായ അദ്ദേഹത്തെ പാര്‍ലമെന്റിലേക്ക് സ്ഥിരമായി അയയ്‌ക്കുകയായിരുന്നു. അത് അദ്ദേഹം മറന്നുപോയി. ഗര്‍ജനം അത്രയൊക്കെ മതി, ഇനി കെ.പി.എ. മജീദ് പോയൊന്ന് മന്ത്രിച്ചുനോക്കട്ടെ എന്ന് പാര്‍ട്ടി ആലോചിച്ചത് ആ സാഹചര്യത്തിലാണ്. സംഗതി നടന്നില്ലെന്നതുവേറെ കാര്യം.\nപിന്നീട് രാജ്യസഭാസീറ്റ് കൊടുക്കാം എന്ന് ബനാത്ത്‌വാലയെ സമാധാനിപ്പിച്ചിരുന്നെങ്കിലും സമയമായപ്പോള് ലോകപ്രശസ്‌ത പ്രവാസി പാര്‍ലമെന്‍േററിയന് സീറ്റ് ചോദിച്ചുവന്നു. പിന്നെയെങ്ങനെയാണ് അഖിലേന്ത്യാപ്രസിഡന്റിന് സീറ്റ് കൊടുക്കുക ! സമദാനിയെ രാജിവെപ്പിച്ച് കൊടുക്കുമെന്നായി പിന്നെ വാഗ്‌ദാനം. അതും നടന്നില്ല. ഇനി സീറ്റും വേണ്ട വാഗ്‌ദാനവും വേണ്ടെന്ന് അദ്ദേഹം പറഞ്ഞുകാണണം. എന്തായാലും, പടച്ചോന് സഹായിച്ച് കൂടുതല് ക്ലേശിക്കാനൊന്നും ഇടവന്നില്ല.\nആണവക്കരാര് പ്രശ്‌നത്തില് പാര്‍ട്ടി നിലപാടെടുക്കുന്നില്ലെന്നതാണ് പരാതി. പാര്‍ട്ടിക്ക് നിലപാടുണ്ട്. അതെന്താണ് എന്നുമാത്രം ചോദിക്കരുത്. നിലപാട് വളരെ വ്യക്തമാണെന്ന് സംസ്ഥാനസെക്രട്ടറി വ്യക്തമാക്കിയിട്ടുണ്ട്‌്. അഖിലേന്ത്യന്മാര്‍ക്കും നാട്ടുകാരില് ചിലര്‍ക്കും അത് മനസ്സിലാകാത്തത് ലീഗിന്റെ കുറ്റമല്ല. പാര്‍ട്ടിക്ക് ആണവക്കരാറിനെക്കുറിച്ച് ചില ആശങ്കകളുണ്ട്. ആശങ്കകള് സോണിയാജി, മന്‍മോഹന്‍ജി എന്നിവരുമായി പങ്കുവെച്ചിട്ടുണ്ട്. വേണ്ടിവന്നാല് ജോര്‍ജ് ബുഷുമായും പങ്കുവെക്കും. എന്തെല്ലാമാണ് ആശങ്കകളെന്ന് നാട്ടുകാരോട് പറയാന് സമയമായിട്ടില്ല. വിശ്വാസവോട്ട് ചര്‍ച്ചയോടെതന്നെ കുറെ ആശങ്കകള് നീങ്ങി.\nചര്‍ച്ച മുഴുവന് ശ്രദ്ധാപൂര്‍വം കേള്‍ക്കാന് വേണ്ടിയാണ് നമ്മുടെ പാര്‍ട്ടി ചര്‍ച്ചയില് പങ്കെടുക്കാതിരുന്നത്. ഒമര് അബ്ദുല്ലയും ഓവൈസിയും കൃത്യംകൃത്യമായി കാര്യങ്ങള് പറഞ്ഞില്ലേ ? ഇനി ആശങ്ക അധികമൊന്നും ബാക്കിയില്ല. അഹ്‌മദ് രാജിവെക്കുന്നത് മതേതരത്വത്തിന് ഹാനികരമാണ്. അഥവാ അഹ്‌മദ് രാജിവെക്കണമെന്നുണ്ടെങ്കില് അതിന് ഇനിയും സമയമുണ്ട്. ലോക്‌സഭയുടെ കാലാവധി കഴിയുന്നതിന് ഒരാഴ്‌ചയോ ഒരു മാസംതന്നെയോ മുമ്പ് വേണമെങ്കില് രാജിവെക്കാം. യഥാര്‍ഥത്തില് അതിന്റെ ആവശ്യവുമില്ല. കരാര് നടപ്പാക്കിയാലല്ലേ ആശങ്കയില് കാര്യമുണ്ടോ എന്നറിയൂ. അതിന് അഞ്ചുവര്‍ഷമെങ്കിലുമെടുക്കും. രാജി അപ്പോള് മതിയാകും.\nഎന്തായാലും ഇനി അഖിലേന്ത്യാനേതൃത്വമാണെന്ന വീമ്പിളക്കിയാരും സംസ്ഥാനക്കമ്മിറ്റിയെ പേടിപ്പിക്കാന് വരില്ലെന്ന് ഉറപ്പായിട്ടുണ്ട്. പാര്‍ട്ടിക്കിപ്പോള് അഖിലേന്ത്യാ നേതൃത്വമില്ലെന്നതുതന്നെ കാരണം. തമിഴ്‌നാട്ടുകാരന് വൈസ് പ്രസിഡന്റ് ഖാദര്‍മൊയ്‌തീന് ആണ് പ്രസിഡന്റിന്റെ ചാര്‍ജ്.\nഖാദര് മൊയ്‌തീന് ഒരു അപൂര്‍വപ്രതിഭാസമാണ്. ഉദയസൂര്യന് ചിഹ്നത്തില് ജയിച്ച അദ്ദേഹം പാര്‍ലമെന്റില് ഡി.എം.കെ. അംഗമാണ്, പുറത്ത് അദ്ദേഹം മുസ്‌ലിംലീഗ് പ്രസിഡന്റാണ്. വേറെയേതെങ്കിലും പാര്‍ട്ടിയില്‍പറ്റുമോ ഈ ദ്വയാംഗത്വം ? ഫലത്തില് ഇ.അഹ്‌മദ് അഹ്‌മദിന്റെ വഴിക്കും ആണവക്കരാര് അതിന്റെ വഴിക്കും പോകും എന്നര്‍ഥം. ആര്‍ക്കും ആശങ്ക വേണ്ട.\nഇന്ത്യയിലെവിടെ ബോംബ് പൊട്ടിയാലും മറിച്ച് തെളിയിക്കപ്പെടുന്നില്ലെങ്കില് അതിന് പിന്നില് ഒന്നുകില് പാകിസ്‌താനാണ്, അല്ലെങ്കില് സദേശി ഇസ്‌ലാമികഭീകരരാണ്, ചിലപ്പോള് രണ്ടുംചേര്‍ന്നാണ്. ഇതിവിടെ ഉറച്ചുകഴിഞ്ഞ വിശ്വാസമാണ്. മറിച്ചൊരു അഭിപ്രായം സംഘപരിവാറില് നിന്നുണ്ടാകുമെന്നാരും കരുതിയതല്ല.\nബംഗളുരുവിലും അഹ്‌മദാബാദിലും നടന്ന സ്‌ഫോടനങ്ങള്‍ക്ക് പിന്നില് കേന്ദ്രം ഭരിക്കുന്ന യു.പി.എ. ആണെന്ന് പറഞ്ഞത് സംഘപരിവാറിന്റെ തിളക്കമുള്ള മഹിളാമണി സുഷമാസ്വരാജാണ്. എന്തിനാണ് ബോംബ് പൊട്ടിച്ചതെന്നും അവര് വ്യക്തമാക്കിയിട്ടുണ്ട്. വിശ്വാസവോട്ടെടുപ്പിനിടയില് ഉണ്ടായ കോഴ ആരോപണത്തില് നിന്ന് ജനങ്ങളുടെ ശ്രദ്ധ തിരിക്കാന്‍വേണ്ടിയാണ് കേന്ദ്രസര്‍ക്കാര് ഈ കടുംകൈ ചെയ്‌തത്.\nപടച്ചോനേ എന്താണിത് കേള്‍ക്കുന്നത്. രാജ്യം ഭരിക്കുന്നവര് ചില്ലറ രാഷ്ട്രീയനേട്ടത്തിന് വേണ്ടി ജനത്തിനെ കൊല്ലാറുണ്ടെന്നോ. വായില് വരുന്നതെല്ലാം പാടുന്ന കോതയല്ല സുഷമാസ്വരാജ്. രാജ്യസഭയിലെ പ്രതിപക്ഷ ഉപനേതാവാണ്. അഞ്ചുവര്‍ഷം കേന്ദ്രമന്ത്രിയായിരുന്നു. സുഷമ പറഞ്ഞത് സ്വന്തം അഭിപ്രായം മാത്രമാണെന്ന് പറഞ്ഞ് ബി.ജെ.പി. തടിയൂരാന് നോക്കുന്നുണ്ട്. അതുകൊണ്ട് കാര്യമുണ്ടെന്നു തോന്നുന്നില്ല.\nസുഷമ പറഞ്ഞതില്‍നിന്ന് പൊതുജനമെന്ന കഴുത ചിലതെല്ലാം ഊഹിക്കുകയാണ്. എല്ലാ സ്‌ഫോടനത്തിന് പിന്നിലും മതഭീകരരാകണമെന്നില്ല. ചിലതെല്ലാം രാഷ്ട്രീയ ഭീകരരുടെ സൃഷ്‌ടിയാവാം. ഒരു പ്രശ്‌നത്തില് നിന്ന് ശ്രദ്ധ മാറ്റാന് ബോംബ് പൊട്ടിച്ച് നിരപരാധികളെക്കൊല്ലുന്ന ഏര്‍പ്പാട് ഇന്ത്യാരാജ്യത്തുണ്ട്. യു.പി.എ. സര്‍ക്കാറിന്റെ കാലത്ത് അങ്ങനെ നടക്കുന്നുണ്ട് എന്ന് തോന്നാനുള്ള അറിവ് എന്.ഡി.എ.യുടെ കേന്ദ്രമന്ത്രിയായിരുന്ന കാലത്താണോ സുഷമാജിക്ക്‌് ഉണ്ടായത് ? ആര്‍ക്കറിയാം. അക്കാലത്തും ബോംബുകള് കുറെ പൊട്ടിയതാണല്ലോ. മതഭീകരര് പൊട്ടിച്ചത് ഏതെല്ലാം, രാഷ്ട്രീയ ഭീകരര് പൊട്ടിച്ചത് ഏതെല്ലാം എന്ന് എന്നെങ്കിലും സുഷമാജി തന്നെ തുറന്നുപറയുമായിരിക്കും. നമുക്ക്‌് കാത്തിരിക്കാനേ പറ്റൂ.\nമുസ്‌ലിം വിദ്യാര്‍ഥികള്‍ക്ക് സ്‌കോളര്‍ഷിപ്പ് നല്‍കാന് മന്ത്രിസഭ തീരുമാനിച്ചത് മാധ്യമങ്ങളില് വലിയ വാര്‍ത്തയായി. കയറിന്റെ ഒരറ്റത്ത് ഒരു പശുവുണ്ടെന്ന് പറഞ്ഞതുപോലെ, മദ്രസ്സ അധ്യാപകര്‍ക്ക് പെന്‍ഷന് ഏര്‍പ്പെടുത്തുമെന്ന തീരുമാനം വാര്‍ത്തയുടെ അറ്റത്തുണ്ട്. സച്ചാര് കമ്മീഷന്റെ നിര്‍ദേശങ്ങള്‍ക്ക് അനുസൃതമായാണ് കുട്ടികള്‍ക്ക് സ്‌കോളര്‍ഷിപ്പ് ഏര്‍പ്പെടുത്തുന്നത്. വളരെ നല്ല കാര്യം. മതം പഠിപ്പിക്കുന്ന അധ്യാപകര്‍ക്ക് പെന്‍ഷനും ക്ഷേമനിധിയും ഏര്‍പ്പെടുത്താനുള്ള തീരുമാനവും സച്ചാര് കമ്മീഷന്റെ ശുപാര്‍ശയാണോ ? എന്നുസര്‍ക്കാര് പറഞ്ഞിട്ടില്ല. സച്ചാര് കമ്മീഷന് അങ്ങനെയൊരു ശുപാര്‍ശ നല്‌കിയിട്ടുമില്ല. സച്ചാറിനെ മാത്രം നോക്കിയാല് സംഗതി നടക്കില്ല. സച്ചാറിനേക്കാള് വലിയ കമ്മീഷനാണ് പാലൊളികമ്മീഷന്. മദ്രസ അധ്യാപകരുടെ രക്ഷയ്‌ക്കെത്തിയത് പാലോളിയാവണം. സ്വാഭാവികമായും സച്ചാറിന് പാലോളിയോളം വിവരമുണ്ടാകാന് വഴിയില്ല. മതമില്ലാത്ത ജീവനും വേറെ കുറെ ഗുലുമാലുകളും ചേര്‍ന്ന് മുന്നണിയുടെ വോട്ട് ബാങ്ക് പാപ്പരാക്കിക്കൊണ്ടിരിക്കുകയാണ്. മതത്തിന്റെ ജീവനേക്കാള് പ്രധാനമിപ്പോള് മുന്നണിയുടെ ജീവനാണ്. മതം പഠിപ്പിക്കുന്ന അധ്യാപകര്‍ക്ക് പെന്‍ഷന് ഏര്‍പ്പെടുത്തുന്നതും മതേതരത്വം തന്നെ. മദ്രസ വിദ്യാഭ്യാസത്തിനല്ല, മുഖ്യധാരാ വിദ്യാഭ്യാസത്തിനാണ് ഊന്നല് നല്‍കേണ്ടതെന്ന് വ്യക്തമായി പറഞ്ഞിട്ടുണ്ട് സച്ചാര്. സച്ചാര് എന്തും പറയട്ടെ സര്‍ക്കാറിന്റെ നിലനില്‍പ്പാണ് പ്രധാനം


June 2, 2019 - TVSAMSKARA\nകല്‍ബുര്‍ഗി വധം; നിര്‍ണ്ണായക അറസ്റ്റ്4വര്‍ഷങ്ങള്‍ക്ക് ശേഷം\nകന്നഡ എഴുത്തുകാരന് എം എം കല്‍ബുര്‍ഗി വധക്കേസില് ഒരാളെ കൂടി പോലീസ് അറസ്റ്റ് ചെയ്‌തു. കര്‍ണ്ണാടക ബെലാഗാവി സ്വദേശി പ്രവീണ് പ്രകാശാണ് പ്രത്യേക അന്വേഷണ സംഘത്തിന്റെ പിടിയിലായത്.…\nഇപ്പോള് പെൺകുട്ടികളും ലഹരിക്ക് അടിമകളാകുന്നുണ്ട്; യുവതലമുറ അങ്ങനെയാകരുത്: മുഖ്യമന്ത്രി\nവിദ്യാലയങ്ങളെ ലഹരി മാഫിയ ലക്ഷ്യമിടുന്നുണ്ടെന്നും കുട്ടികൾ അതിന് അടിമകളാകരുതെന്നും മുഖ്യമന്ത്രി പിണറായി വിജയൻ. ഇപ്പോള് പെൺകുട്ടികളും ലഹരിക്ക് അടിമകളാകുന്നുണ്ടെന്നും അദ്ദേഹം കൂട്ടിച്ചേർത്തു. ധർമ്മടം മണ്ഡലത്തിൽ എസ് എസ്…\nകൊച്ചിയില് നിപ സ്ഥിരീകരിച്ചിട്ടില്ല; വാര്‍ത്തകള് അടിസ്ഥാനരഹിതമെന്ന് ആശുപത്രി അധികൃതർ\nനിപ ബാധിച്ചാണ് കൊച്ചിയിലെ സ്വകാര്യ ആശുപത്രിയിൽ പ്രവേശിപ്പിച്ച രോഗി മരിച്ചെന്ന വാര്‍ത്ത അടിസ്ഥാനരഹിതമെന്ന് ആശുപത്രി അധികൃതർ. മസ്‌തിഷ‌്കജ്വരം ബാധിച്ച‌ാണ് പുരുഷ രോഗി മരിച്ചതെന്നും നിപ വൈറസ‌് ബാധ…\nപാകിസ്താനിലെ ഇന്ത്യന് ഹൈക്കമ്മീഷൻെറ ഇഫ്താര് വിരുന്ന്; പാക് രഹസ്യാന്വേഷണ ഏജന്‍സി അലങ്കോലപ്പെടുത്തി\nപാകിസ്താനിലെ ഇന്ത്യന് ഹൈക്കമ്മീഷന് ഒരുക്കിയ ഇഫ്താര് വിരുന്ന് പാക് സുരക്ഷാ ഉദ്യോഗസ്ഥര് അലങ്കോലമാക്കി. ഇഫ്താറില് പങ്കെടുക്കാനെത്തിയ അതിഥികളെ പാക്കിസ്ഥാൻെറ രഹസ്യാന്വേഷണ ഉദ്യോഗസ്ഥര് അപമാനിച്ചതായി ഇന്ത്യന് ഹൈകമ്മീഷന് വ്യക്തമാക്കി.…\nതമിഴ്‌നാട് സർക്കാർ പുതിയ വസ്ത്രധാരണച്ചട്ടം പുറത്തിറക്കി; സ്ത്രീ ജീവനക്കാർക്ക് ചുരിദാറിനൊപ്പം ഷാൾ നിർബന്ധം\nതമിഴ്‌നാട് സര്‍ക്കാരിൻെറ അസാധാരണ ഉത്തരവ്. സെക്രട്ടേറിയറ്റിലെ സ്ത്രീ ജീവനക്കാർ സാരി, ചുരിദാർ, സൽവാർ കമ്മീസ് തുടങ്ങിയ വസ്ത്രങ്ങൾ മാത്രമേ ധരിക്കാവൂ. അതോടൊപ്പം തന്നെ വസ്ത്രങ്ങൾ ഇളം നിറത്തിലുള്ളതായിരിക്കണമെന്നും…